

Daugavpils pilsētas dome

**Daugavpils Ruģeļu pirmsskolas izglītības iestāde**

Reģ.Nr.2701902787, Gaismas ielā 9, Daugavpilī, LV-5414, tālrunis (fakss) 65434451

 **APSTIPRINU**

 **Dauavpils Ruģeļu pirmsskolas**

 **Izglītības iestādes vadītāja**

 **\_\_\_\_\_\_\_\_\_\_\_\_\_\_\_\_\_\_\_\_ E.Ševčenko**

**DAUGAVPILS RUĢEĻU PIRMSSKOLAS IZGLĪTĪBAS IESTĀDES**

**MĀCĪBU PROCESA ORGANIZĒŠANAS KĀRTĪBA**

**AR 2020.G.1.SEPTEMBRI**

*Izdota saskaņā ar MK 2020.g.9.jūnija*

*noteikumiem Nr. 360 “Epidemioloģiskās*

*drošības pasākumi Covid -19 infekcijas*

*izplatības ierobežošanai”, saskaņā ar*

*„Ieteikumiem mācību procesa organizēšanai*

*vispārējās un profesionālās izglītības iestādēs,*

*ievērojot epidemioloģisko situāciju Covid-19 laikā”*

1. **Vispārīgie jautājumi**
	1. Kārtība nosaka, kā Daugavpils Ruģeļu pirmsskolas izglītības iestādē (turpmāk – iestāde) tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
	2. Kārtība ir saistoša visiem izglītības iestādes darbiniekiem, izglītojamajiem, izglītojamo vecākiem, kā arī citām personām, kas apmeklē izglītības iestādi.
	3. Mācību procesa organizācijas pamatnosacījumi, lai mazinātu iespējamos inficēšanās riskus, ir:

1.3.1. elastība un patstāvība,

1.3.2. mācību procesa piemērošana atbilstoši epidemioloģiskajai situācijai un audzēkņu vajadzībām,

1.3.3. sadarbība un informēšana (skolotāji, audzēkņi, vecāki, institūcijas),

1.3.4. sociāli emocionālais un cita veida atbalsts,

1.3.5. nodrošinājums (resursi).

**II. Mācību procesa īstenošanas modeļi**

* 1. **A modelis** – mācību process notiek klātienē, izglītības iestādes telpās.

Šo modeli izglītības iestāde īsteno, ja iespējams nodrošināt piesardzības pamatprasības:

 • regulāri un uzskatāmi informēt audzēkņus, vecākus, pedagogus par situāciju un nepieciešamajiem piesardzības pasākumiem,

 • ievērot higiēnu,

 • uzraudzīt personu veselības stāvokli,

 • sociāli distancēties.

2.1.1 Mācību procesa norise:

2.1.1.1. Mācību process izglītības iestādē noris atbilstoši iestādē noteiktajam integrētu rotaļnodarbību sarakstam un dienas režīmam.

2.1.1.2. Organizē mācību procesu tā, lai mazinātu kontaktu apjomu, ar ko ikdienā saskaras audzēkņi un skolotāji.

2.1.1.3. Mācības procesu organizē katrai grupai atsevišķās grupu telpās. Katru dienu tiek veikta stingra bērnu apmeklējumu un kavējumu uzskaite.

2.1.1.4. Plānojot mācību procesu, paredzēt daudzveidīgas aktivitātes svaigā gaisā. Lielāka daļa rotaļnodarbību notiek brīvā dabā, iestādes teritorijā.

2.1.1.5. Ja mācību process notiek iekšā, iestādes telpās, organizē dinamiskās pauzes, nodrošinot regulāru telpu vēdināšanu.

2.1.1.6. Rīta rosmi, mūzikas un sporta nodarbības organizē atsevišķi katrai grupai noteiktajā laikā un telpā.

2.1.1.7. Sporta nodarbības ārpus iestādes (peldēšanas un slidošanas nodarbības) notiek pēc nodarbību saraksta, saskaņā ar „Daugavpils Ruģeļu pirmsskolas izglītības iestādes slidošanas nodarbību organizēšanas kārtības noteikumiem” un „Daugavpils Ruģeļu pirmsskolas izglītības iestādes peldēšanas nodarbību organizēšanas kārtības noteikumiem”.

2.1.1.8. Organizē ārpus nodarbību pasākumus katrai grupai atsevišķi, ievērojot pulcēšanas ierobežojumus un piesardzības pasākumus. Pēc iespējas organizē pasākumus ārpus telpām.

2.1.1.9. Rīko interešu izglītības nodarbības katrai grupai atsevišķi, tiek veikta savlaicīga audzēkņu uzskaite.

2.1.1.10. Mācību ekskursijas plāno sadarbībā ar uzņēmumu, muzeju, izstādes organizētāju, u.c., nodrošinot apmeklētāju plūsmu nepārklāšanos. noteikumus.

2.2. **B modelis** – kombinētais.

Mācības notiek gan klātienē, gan attālināti. Mācības attālināti tiek organizētas tiem audzēkņiem (vai konkrētai grupai), kas neapmeklē izglītības iestādi sakarā ar inficēšanas risku, atrodas pašizolācijā vai mājas karantīnā.

2.2.1. Mācību procesa norise:

2.2.1.1. Skolotāji veido individuāli pielāgotu mācību plānu un nodrošina atgriezenisko saiti tiem audzēkņiem, kas atrodas pašizolācijā vai mājas karantīnā un var mācīties attālināti (tikai mājās ar vecākiem).

2.2.1.2. Saziņa ar vecākiem par bērna mācībām notiek e-klasē vai *WhatsApp* grupā.

Nepieciešamības gadījumā pedagogi sniedz individuālas konsultācijas telefoniski darba laikā.

2.2.1.3. Iestāde nodrošina audzēkņus ar nepieciešamiem mācību materiāliem (piemēram, darba lapas).

**2.3. C modelis** – attālinātais.

Mācības notiek attālināti visiem. Īstenojot C modeli, audzēkņi izglītības iestādes telpas neapmeklē, mācās tikai attālināti mājās, veicot patstāvīgos darbus individuāli vai kopā ar vecākiem, tiešā sadarbībā ar pedagogiem. Pedagogi sniedz regulāru, mērķtiecīgu un sistemātisku atbalstu.

Šo modeli īstenot, ja:

* izglītības iestādē konstatēta inficēšanās vai saslimstība ar COVID-19,
* SPKC noteicis ierobežojumus,
* -valstī / pašvaldībā noteikti obligāti pretepidēmijas pasākumi.

2.3.1. Mācību procesa norise:

2.3.1.1. Izveido regulāras saziņas iespējas ar vecākiem – kā skolotājs nodos ziņu un kā vecāki informēs skolotāju par bērna mācībām:

- e-klase,

*- WhatsApp*grupa,

- konkrēts laiks, kad var sazvanīties vai paņemt mācību materiālus no izglītības iestādes.

2.3.1.2. Skolotāji sagatavo ieteikumus vecākiem, kā organizēt telpu un laiku mācībām mājās.

2.3.1.3. Skolotāji sagatavo nedēļas plānu ar ieteicamiem uzdevumiem / rotaļdarbībām, kopīgas darbošanās iespējām, kurus bērni kopā ar vecākiem var pildīt tad, kad viņiem ir laiks.

2.3.1.4. Sagatavo nepieciešamo materiālu sarakstu no jau mājās esošajiem, saites uz video, attēliem, receptēm u. tml.

2.3.1.5. Sagatavo ieteikumus / komentārus par vēlamajām darbībām un to, kā izmantot ierastās ikdienas darbības mācībām.

2.3.1.6. Izglītības iestādes administrācija nodrošina metodisko, psiholoģisko un tehnoloģisko atbalstu skolotājiem, organizē pieredzes apmaiņu. Skolotāji attālināto mācību laikā strādā atbilstoši metodiskajiem ieteikumiem “Vadlīnijas vispārējās un profesionālās izglītības iestādēm attālinātu mācību īstenošanai izglītības iestādē”, Skolas2030 Pirmsskolēna mācīšanās attālināti mājās ieteikumiem.

**III. Izglītojamo nokļūšana uz/no izglītības iestādi,**

**ēdināšanas organizēšana, citi pasākumi**

3.1. Ja izglītojamais ceļā uz/ no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai grupas biedrus, izglītojamie lieto sejas maskas vai citus elpceļus aizturošus materiālus (lakati, šalles utml.).

3.2. Izglītības iestādi nedrīkst apmeklēt darbinieki vai izglītojamie, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas utml.). Šādi darbinieki, izglītojamie atrodas mājās pašizolācijā, kuras laikā izglītojamajiem izglītības iestāde nodrošina individuālu attālinātu mācību procesu.

3.3. Bērnu pieņemšana/izņemšana notiek ārā vai iestādes telpās, ievērojot distancēšanās.

3.4. Visos gadījumos, kad izglītojamais neierodas izglītības iestādē, vecākiem ir jāinformē iestāde par izglītojamā prombūtnes iemeslu.

3.5. Ēdināšanu organizēt tā, lai telpās vienlaicīgi ēd tikai viena grupa.

3.6. Nodrošināt, ka visi pasākumi izglītības iestādē notiek katrai grupai atsevišķi.

3.7. Organizējot ārpusnodarbību aktivitātes, tai skaitā pulciņus vai nodarbības ar dažādu grupu izglītojamajiem, ir nepieciešams nodrošināt tikai vienas grupas bērniem.

3.8. Izglītojamo guldināšanā, ja tas ir nepieciešams, izmantojams princips – “galva pret kājām”.

3.9. Izglītojamie nenes uz izglītības iestādi rotaļlietas no mājām.

**IV. Epidemioloģisko drošības pasākumu ievērošana**

4.1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.

4.2. Pirmsskolas skolotāji māca izglītojamos pareizi mazgāt rokas, ievērojot SPKC mājas lapā publicētos ieteikumus “Roku mazgāšana” (<https://www.youtube.com/watch?v=vDlFPEoCnRo&feature=youtu.be>).

4.3. Pirmsskolas bērniem jālieto maiņas apavi. Pēc apavu maiņas jāmazgā rokas.

4.4. Darbinieku roku dezinfekcijai pieejamā vietā jāizvieto 70% spirtu saturošus roku dezinfekcijas līdzekļi.

4.5. Biežāk lietotās virsmas un priekšmetus jādezinficē, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.

4.6. Jāierobežo tekstilizstrādājumu, kā, piemēram, tepiķi, spilveni, sēžammaisi u.tml. izmantošana izglītojamo rotaļu un atpūtas zonā.

4.7. Regulāri, atbilstoši noteiktajām higiēnas prasībām, jāvēdina telpas.

4.8. Regulāri jāveic telpu uzkopšana. Tualetes telpu un koridoru mitrā uzkopšana jāveic vismaz reizi 3 stundās.

4.9. Izglītības iestādē darbiniekiem, izglītojamajiem un apmeklētājiem redzamās vietās izvietot skaidri salasāmu norādi ievērot 2 m distanci no pārējām personām. Nepieciešamības gadījumā izvietot vizuālas distancēšanās norādes.

4.10. Izglītības iestādē ir jāizvieto visiem pieejama, skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*

4.11. Nepieļaut personu, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā), klātbūtni izglītības iestādē.

4.12. Nepieļaut izglītojamo un darbinieku ar elpceļu infekcijas slimību pazīmēm klātbūtni izglītības iestādē. Izglītojamo veselības novērtēšanu veic izglītības iestādes nozīmēta persona (grupas pirmsskolas izglītības skolotājs, pirmsskolas iestāžu un skolu māsa ).

4.13. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu, informēt iestādes vadītāju un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).

4.14. Izglītības iestāde informē darbiniekus, izglītojamos, viņu vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

 **V. Rīcība epidemioloģiskās situācijas pasliktināšanās gadījumos**

5.1. Ja izglītojamajam, atrodoties iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:

5.1.1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Izglītojamais šajā brīdī lieto kādu no elpceļu aizsegiem;

5.1.2. sazinās ar izglītojamā vecākiem, kas nekavējoties ierodas pēc bērna, vai arī nogādā izglītojamo mājās. Vecāki telefoniski kontaktējas ar savu ģimenes ārstu;

5.1.3. izglītojamais tiek ārstēts atbilstoši veselības stāvoklim un atgriežas izglītības iestādē saskaņā ar ārstējošā ārsta norādījumiem.

5.2. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, iestāde izolē izglītojamos, nodrošinot pieaugušā klātbūtni, sazinās ar izglītojamo vecākiem un nodrošina informācijas sniegšanu telefoniski SPKC Daugavpils nodaļas epidemiologam. Šādi izglītojamie atrodas mājās pašizolācijā, kuras laikā izglītības iestāde nodrošina izglītojamajam individuālu attālinātu mācību procesu.

5.3. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu izglītības iestādes vadītājam, kurš savukārt ziņo telefoniski Izglītības pārvaldei.

5.4. Iestāde nodrošina vecākiem pieejamu informāciju par to, ka bērni ar infekcijas slimības pazīmēm netiek uzņemti izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.

5.5. Ja tiek konstatēts COVID-19 infekcijas gadījums, kas būs saistīts ar iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas iestādes vadībai, kā arī lems par karantīnas noteikšanu izglītības iestādei. Šādās situācijās iestādē ar vadītāja rīkojumu tiek noteikts B modelis (tiek organizēts attālinātais mācību process) konkrētai grupai vai ar Daugavpils pilsētas pašvaldības izpilddirektora rīkojumu tiek noteikts C modelis (mācības notiek attālināti) visai iestādei.Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis –Izglītības kvalitātes valsts dienestu (e-pasts: ikvd@ikvd.gov.lv) par faktu, ja iestādei tiek noteikta karantīna.

**VI. Izglītības iestādes apmeklētāju pieņemšanas kārtība**

6.1. Izglītības iestādi nedrīkst apmeklēt persona ar elpceļu infekcijas slimību pazīmēm klātbūtne.

6.2. Katrai iestādei nepiederošai personai, t.sk., izglītojamo vecākiem, apmeklējot iestādi, ir jāievēro distancēšanos 2 m attālumā no citām personām un jādezinficē rokas.

6.3. Apmeklētāju pieņemšana notiek tikai pēc iepriekšēja pieraksta.

**VII. Komunikācija un atbildība**

7.1. Atbildīgie par izglītojamo un viņu vecāku iepazīstināšanu ar kārtību ir pirmsskolas izglītības skolotāji.

7.2. Visiem izglītojamo vecākiem klātienē vai citā saziņas veidā līdz 2020.gada 31.augustam tiek izsniegta *Vecāku infolapa par 2020./2021.mācību gadu* (1.pielikums).

7.3. Atbildīgais par epidemioloģisko prasību ieviešanu un koordinēšanu ir pirmsskolas iestāžu un skolu māsa*.*

7.4. Atbildīgais par epidemioloģisko prasību ievērošanu (distancēšanās, higiēnas prasību ievērošana) ir grupu pirmsskolas izglītības skolotāji, bet par dezinfekcijas līdzekļu nodrošināšanu – saimniecības vadītājs.

7.5. Atbildīgais par izglītojamo veselības stāvokļa novērošanu ir:

7.5.1. mācību procesa laikā – pirmsskolas izglītības skolotājs;

7.5.2. ārpusnodarbību pasākumu laikā – pirmsskolas iestāžu un skolu māsa*.*

7.6. Iestādes komunikācijas kanāli:

7.6.1. ar izglītojamo vecākiem vai to likumiskajiem pārstāvjiem ir: e-pasts, tālrunis, sociālie tīkli, e-klase - atbildīgie grupu pirmsskolas izglītības skolotāji;

7.6.2. ar dibinātāju, SPKC un Izglītības kvalitātes valsts dienestu ir izglītības iestādes vadītājs vai vadītāja vietnieks .

**VIII. Noslēguma jautājumi**

8.1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID-19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

1.pielikums

**Vecāku infolapa par 2020./2021.mācību gadu**

Cienījamie vecāki!

 Mēs esam ļoti priecīgi, ka Jūsu bērns(i) apmeklē Daugavpils Ruģeļu PII. Ir sācies 2020./2021.mācību gads. Tā norise ir līdzīga kā iepriekšējie mācību gadi, tomēr sakarā ar to, ka valstī joprojām turpinās Covid -19 infekcijas izplatības ierobežojumi, arī mūsu izglītības iestādē tiek noteiktas būtiskas atšķirības no ierastā dzīves ritma.

Izglītības iestādē visas grupas mācības uzsāk klātienē. Tas, vai klātienes process varēs ilgt visu mācību gadu, ir atkarīgs no mums visiem – izglītības iestādes darbiniekiem, Jūsu bērniem un Jums. Mēs ļoti lūdzam, lai Jūs būtu atbildīgi un ievērotu sekojošus faktorus:

* visos gadījumos, kad Jūsu bērns neierodas izglītības iestādē, Jums ir jāinformē iestāde par izglītojamā prombūtnes iemeslu;
* bērnus uz izglītības iestādi katru dienu sūtām bez akūtām elpceļu infekcijas slimību pazīmēm (drudzis, klepus, elpas trūkums), pretējā gadījumā bērnu vedam pie ģimenes ārsta;
* ja bērns ceļā uz izglītības iestādi izmanto transportu, kurā kontaktējas ar citām personām, izņemot savus ģimenes locekļus vai grupas biedrus, iespēju robežās nodrošināt viņus ar sejas maskām vai citiem elpceļus aizturošiem materiāliem (lakati, šalles utml.), aicināt bērnus bez vajadzības nekontaktēties ar citām personām arī ārpus izglītības iestādes laika;
* ja izglītības iestādē tiek konstatēts, ka bērnam ir akūtas elpceļu infekcijas slimību pazīmes, izglītības iestāde par to informē vecākus, vecāki un izglītības iestāde vienojas, kādā veidā bērns tiks nogādāts mājās. Vecāki šajā gadījumā ir atbildīgi par to, lai bērns apmeklētu ģimenes ārstu. Atgriešanās izglītības iestādē ir tikai ar ģimenes ārsta izziņu;
* ja Jūsu bērns atgriežas no ārvalstīm, kuras Slimību profilakses un kontroles centrs ir iekļāvis Covid -19 infekcijas riska valstu grupā, Jūsu bērnam jāatrodas mājās – pašizolācijā, Jums par šo faktu ir jāinformē izglītības iestāde.

Izglītības iestāde mācību procesa laikā centīsies ievērot iespēju robežās drošības pasākumus, tomēr, ja tiks konstatēts, ka izglītības iestādē kādam izglītojamajam ir apstiprināta Covid -19 infekcija, pašvaldība konkrētai grupai noteiks citu mācību procesa norises formu – attālināto mācīšanos. Ja izglītības iestādē šādi gadījumi tiks atklāti dažādās grupās, ir iespējama pāreja uz attālinātu mācību procesu visām grupām. Par šādiem lēmumiem vecāki informāciju varēs gūt e-klasē, kā arī informāciju sniegs pirmsskolas skolotāji individuāli vai telefoniski.

Detalizētāku informāciju par mācību procesu no 2020.gada 1.septembra var atrast izglītības iestādes mājas lapā, kur atrodama “Daugavpils Ruģeļu pirmsskolas izglītības iestādes mācību procesa organizēšanas kārtība ar 2020.g.1.septembri”, vai noskaidrojama pie Jūsu bērna pirmsskolas skolotājas personīgi vai pa tālruni *65434451.*

Tikai mūsu kopīgu pūliņu rezultātā mēs spēsim nodrošināt klātienes mācību procesu visa mācību gada laikā.

Lai mums visiem kopā izdodas!

**Iestādes vadītāja E.Ševčenko**